Diari Oficial de la Generalitat Valenciana


Sumari del DOGV 8963, del 30-11-2020 (2020/10185)

RESOLUCIÓ de 24 de novembre de 2020, de la direcció general de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions destinades al finançament de plans de formació en l'àmbit de la Comunitat Valenciana, dirigits a la capacitació per al desenvolupament de les funcions relacionades amb el diàleg social i la negociació col·lectiva per a l'exercici 2020..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8963

Data del DOGV
:   30-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10468


Data del document
:   24-11-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de novembre de 2020, de la direcció general de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions destinades al finançament de plans de formació en l'àmbit de la Comunitat Valenciana, dirigits a la capacitació per al desenvolupament de les funcions relacionades amb el diàleg social i la negociació col·lectiva per a l'exercici 2020.  
. [2020/10474]  
Antecedents de fet  
En data 16 de novembre de 2020, s'ha publicat n el Diari Oficial de la Generalitat Valenciana, la Resolució de 13 de novembre de 2020, de la Direcció General de LABORA Servei Valencià d'Ocupació i Formació, en el Diari Oficial de la Generalitat Valenciana, per la qual s'aprova la convocatòria de subvencions destinades al finançament de plans de formació en l'àmbit de la Comunitat Valenciana, dirigits a la capacitació per al desenvolupament de les funcions relacionades amb el diàleg social i la negociació col·lectiva per a l'exercici 2020.  
En el paràgraf segon de l'article 11.1 d'aquesta convocatòria s'estableix el termini de 10 dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continga errors o siga insuficient.  
En el paràgraf primer de l'article 13.3 d'aquesta convocatòria, s'estableix el termini de 10 dies perquè l'entitat sol·licitant presente les al·legacions oportunes davant la proposta provisional de resolució.  
En el paràgraf segon de l'article 13.3 de l'esmentada convocatòria, s'estableix el termini de 10 dies perquè la persona interessada accepte la proposta definitiva de resolució.  
Així mateix, en l'article 14.1 s'estableix el termini de 10 dies per a atendre el requeriment en cas que no quede prou acreditat que el beneficiari es troba al corrent de les seues obligacions tributàries i davant la Seguretat Social.  
  
Fonaments jurídics  
L'article 33 de la Llei 39/2015, d'1 d'octubre, del procediment administratiu comú de les administracions públiques, estableix que, quan raons d'interés públic ho aconsellen, es podrà recordar, d'ofici o a petició de la persona interessada, l'aplicació al procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
Atesa la data de publicació de la convocatòria i l'imminent tancament de l'exercici pressupostari, resulta aconsellable agilitar el procediment de concessió amb la finalitat que aquest puga resoldre's amb càrrec al pressupost de LABORA. Servei Valencià d'Ocupació i Formació.  
  
En virtut del que estableix l'article 14.1.f del Decret 194/2013, de 20 de desembre, del Consell, pel qual s'aprova el Reglament d'organització i règim jurídic del servei valencià d'ocupació i formació, resolc:  
  
Reduir a la meitat els següents terminis dels articles 11.1, 13.3 i 14.1 de la convocatòria més amunt esmentada, per la qual cosa la seua durada màxima quedarà de la següent manera:  
- 5 dies hàbils per a atendre el requeriment, en cas que la sol·licitud no complisca els requisits exigits o la documentació aportada continga errors o siga insuficient.  
- 5 dies per a presentar les al·legacions oportunes davant la proposta provisional de resolució.  
- 5 dies per a l'acceptació de la proposta definitiva de resolució.  
- 5 dies per a atendre el requeriment, en cas que no quede prou acreditat que el beneficiari es troba al corrent de les seues obligacions tributàries i davant la Seguretat Social.  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana, i contra aquesta no cabrà cap recurs, conformement amb el que estableix l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de novembre de 2020.- El director general de LABORA Servei Valencià d'Ocupació i Formació: Enric Nomdedéu i Biosca